Tamsawelt deg tullist « Tidet yellan », teglem-d iselsa n uwadem anadday, s uglam-nni dɣa i swayes i as-tefka isem, meḥseb tebder-it-id deg teḥkayt s uweṣṣef n yiselsa-s d uččamar-ines, tennad belli d « argaz addiyani », tawuri n uglam deg umedya-agi d asemmi. Tikkest i d-yessegzayen anect-a d ta : « D argaz adeyani, yettaǧǧa ula d taččamart » sb.37 syen ɣer-s tuɣal-d ɣer uglam n uwadem-a, amzun akken s wudem n uɛekki deg tikkest-a : « taẓallit di lweqt-is taqendurt taččamart, ur yelli ineslem i t-yecban » sb.43